Suvestinė redakcija nuo 2019-10-11 iki 2020-05-14

Įsakymas paskelbtas: TAR 2014-06-06, i. k. 2014-07270

VALSTYBINĖS LIGONIŲ KASOS

PRIE SVEIKATOS APSAUGOS MINISTERIJOS

DIREKTORIUS

ĮSAKYMAS

DĖL PRIVALOMOJO SVEIKATOS DRAUDIMO INFORMACINĖS SISTEMOS „SVEIDRA“ NUOSTATŲ PAKEITIMO

2014 m. birželio 5 d. Nr. 1K-136

Vilnius

Vadovaudamasis Lietuvos Respublikos valstybės informacinių išteklių valdymo įstatymo 8 straipsniu ir 32 straipsnio 1 ir 2 dalimis bei Valstybės informacinių sistemų steigimo, kūrimo, modernizavimo ir likvidavimo tvarkos aprašo, patvirtinto Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“, 33 punktu:

1. P a k e i č i u Privalomojo sveikatos draudimo informacinės sistemos „Sveidra“ nuostatus, patvirtintus Valstybinės ligonių kasos direktoriaus 2000 m. spalio 26 d. tvirtinimo žyma (kartu su Valstybinės ligonių kasos prie Sveikatos apsaugos ministerijos direktoriaus 2009 m. rugpjūčio 18 d. įsakymu Nr. 1K-123), ir išdėstau juos nauja redakcija (pridedama).

2. S k i r i u Valstybinės ligonių kasos prie Sveikatos apsaugos ministerijos Informacinių technologijų departamento direktoriaus pavaduotoją Vladislav Tatujan privalomojo sveikatos draudimo informacinės sistemos „Sveidra“ duomenų valdymo įgaliotiniu.

Direktorius	Algis Sasnauskas

SUDERINTA Informacinės visuomenės plėtros komiteto prie Susisiekimo ministerijos 2014-05-12 raštu Nr. S-672	SUDERINTA Valstybinės duomenų apsaugos inspekcijos 2014-05-14 raštu Nr. 2R-2474(3.33)
SUDERINTA LR sveikatos apsaugos ministerijos 2014-05-13 raštu Nr. (5.1.5-12) 10-4589	SUDERINTA LR vidaus reikalų ministerijos 2014-05-13 raštu Nr. 1D-3636 (52)
SUDERINTA Lietuvos Respublikos odontologų rūmų 2014-05-16 raštu Nr. 14/01-133	SUDERINTA Valstybinės akreditavimo sveikatos priežiūros veiklai tarnybos prie Sveikatos apsaugos ministerijos 2014-05-16 raštu Nr. D2-6341-(1.13)
SUDERINTA Neįgalumo ir darbingumo nustatymo tarnybos prie Socialinės apsaugos ir darbo ministerijos 2014-05-13 raštu Nr. R18344	SUDERINTA Valstybinės vaistų kontrolės tarnybos prie Sveikatos apsaugos ministerijos 2014-05-16 raštu Nr. 1150/2R10-109

PATVIRTINTA

Valstybinės ligonių kasos direktoriaus

2000 m. spalio 26 d. tvirtinimo žyma

(Valstybinės ligonių kasos prie Sveikatos

apsaugos ministerijos direktoriaus

2014 m. birželio 5 d. įsakymo Nr. 1K-136

redakcija)

PRIVALOMOJO SVEIKATOS DRAUDIMO INFORMACINĖS SISTEMOS „SVEIDRA“ NUOSTATAI

I SKYRIUS

BENDROSIOS NUOSTATOS

1. Privalomojo sveikatos draudimo informacinės sistemos „Sveidra“ nuostatai (toliau – Nuostatai) reglamentuoja privalomojo sveikatos draudimo informacinės sistemos „Sveidra“ (toliau – „Sveidra“) steigimo pagrindą, tikslus ir uždavinius, funkcijas, asmens duomenų tvarkymo tikslą, jos valdytoją, tvarkytojus, jų teises ir pareigas, „Sveidros“ organizacinę, informacinę ir funkcinę struktūras, „Sveidros“ duomenų teikimą ir naudojimą, „Sveidros“ duomenų saugos reikalavimus bei „Sveidros“ finansavimą, modernizavimą ir likvidavimą.

2. „Sveidra“ tvarkoma ir valdoma vadovaujantis:

2.1. 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Bendrasis duomenų apsaugos reglamentas) (OL 2016 L 119, p. 1);

2.2. Lietuvos Respublikos sveikatos draudimo įstatymu;

2.3. Lietuvos Respublikos pacientų teisių ir žalos sveikatai atlyginimo įstatymu;

2.4. Lietuvos Respublikos farmacijos įstatymu;

2.5. Lietuvos Respublikos valstybės informacinių išteklių valdymo įstatymu;

2.6. Lietuvos Respublikos asmens duomenų teisinės apsaugos įstatymu;

2.7. Lietuvos Respublikos kibernetinio saugumo įstatymu;

2.8. Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“;

2.9. Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“;

2.10. Valstybės informacinių sistemų gyvavimo ciklo valdymo metodika, patvirtinta Informacinės visuomenės plėtros komiteto prie Lietuvos Respublikos susisiekimo ministerijos direktoriaus 2014 m. vasario 25 d. įsakymu Nr. T-29 „Dėl Valstybės informacinių sistemų gyvavimo ciklo valdymo metodikos patvirtinimo“;

2.11. Lietuvos Respublikos vidaus reikalų ministro 2013 m. spalio 4 d. įsakymu Nr. 1V-832 „Dėl Techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų patvirtinimo“;

2.12. kitais teisės aktais, reglamentuojančiais saugų „Sveidros“ valdymą ir tvarkymą.

Punkto pakeitimai:

Nr. 1K-213, 2019-10-09, paskelbta TAR 2019-10-10, i. k. 2019-16081

3. Nuostatuose vartojamos sąvokos:

3.1. Apdraustumas – draudžiamojo asmens teisinė padėtis Lietuvos Respublikoje pagal Lietuvos Respublikos sveikatos draudimo įstatymo 6 straipsnio 3 dalį ir kitus Lietuvos Respublikos įstatymus, Europos Sąjungos teisės aktus ir tarptautines sutartis, suteikianti teisę gauti Lietuvos Respublikos sveikatos draudimo įstatyme nurodytas sveikatos priežiūros paslaugas, kurių išlaidos apmokamos Privalomojo sveikatos draudimo fondo (toliau – PSDF) biudžeto lėšomis.

3.2. Elektroninė sveikatos paslaugų ir bendradarbiavimo infrastruktūros informacinė sistema (toliau – ESPBI IS) – Lietuvos Respublikos sveikatos apsaugos ministerijos valdoma informacinė sistema, skirta elektroninėms sveikatos istorijoms (ESI) tvarkyti ir užtikrinanti Lietuvos e. sveikatos sistemos subjektų bendradarbiavimą ir jų informacinių sistemų integraciją, elektroninių sveikatos istorijų formavimą, e. sveikatos paslaugų teikimą bei prieigą prie viešojo administravimo institucijų informacinių išteklių.

3.3. iDrug IS – Lietuvos Respublikos sveikatos apsaugos ministerijos valdoma informacinė sistema, skirta Kompensuojamųjų ir nekompensuojamųjų vaistinių preparatų ir kompensuojamųjų medicinos pagalbos priemonių kainų deklaravimo ir kainynų sudarymui.

3.4. Šios ir kitos Nuostatuose vartojamos sąvokos atitinka Lietuvos Respublikos valstybės informacinių išteklių valdymo įstatyme, Lietuvos Respublikos asmens duomenų teisinės apsaugos įstatyme, Valstybės informacinių sistemų steigimo, kūrimo, modernizavimo ir likvidavimo tvarkos apraše, patvirtintame Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“, ir kituose teisės aktuose vartojamas sąvokas.

4. „Sveidros“ steigimo pagrindą sudaro Lietuvos Respublikos sveikatos draudimo įstatymo 30 straipsnis ir Privalomojo sveikatos draudimo tarybos 1997 m. spalio 30 d. sprendimas: „sukurti Privalomojo sveikatos draudimo informacinę sistemą draudžiamųjų privalomuoju sveikatos draudimu įskaitai, draustumo galiojimo patikrinimui ir asmens sveikatos priežiūros paslaugų apskaitai automatizuoti“.

5. „Sveidros“ tikslas – informacinių technologijų priemonėmis apdoroti duomenis apie asmeniui suteiktas asmens sveikatos priežiūros paslaugas, išduotus kompensuojamuosius vaistus ir medicinos pagalbos priemones (toliau − MPP), kurių išlaidos apmokamos PSDF biudžeto lėšomis, ir valdyti PSDF biudžeto administravimo, Valstybinės ligonių kasos prie Sveikatos apsaugos ministerijos (toliau – VLK) ir teritorinių ligonių kasų (toliau – TLK) veiklos koordinavimo bei kontrolės funkcijų vykdymo procesus.

6. „Sveidros“ uždaviniai:

6.1. teikti viešąsias elektronines paslaugas, susijusias su asmens sveikatos priežiūros paslaugų teikimu ir jų išlaidų apmokėjimu PSDF biudžeto lėšomis;

6.2. automatizuoti VLK ir TLK veiklos koordinavimo bei kontrolės procesus;

6.3. automatizuoti duomenų apie PSDF biudžeto lėšų naudojimą analizės procedūras;

6.4. automatizuoti PSDF biudžeto lėšų administravimo kontrolę.

7. Pagrindinės „Sveidros“ funkcijos:

7.1. Europos sveikatos draudimo kortelių (toliau – ESDK) išdavimas ir jų išdavimo kontrolė;

7.2. kompensuojamųjų ir centralizuotai perkamų vaistų bei MPP įsigijimo išlaidų kompensavimo administravimas, išduotų receptų registravimas bei kontrolė;

7.3. kompensuojamųjų vaistų pasų (toliau – KVP) išdavimas ir jų išdavimo kontrolė;

7.4. prisirašymas prie asmens sveikatos priežiūros įstaigų (toliau – ASPĮ) ir prisirašymo kontrolė;

7.5. asmens sveikatos priežiūros specialistų tapatybę patvirtinančių lipdukų, profesiją ir profesinę kvalifikaciją patvirtinančių dokumentų tvarkymas ir administravimas;

7.6. ASPĮ ir farmacijos įmonių, sudariusių sutartis su TLK, duomenų tvarkymas ir administravimas;

7.7. asmens sveikatos priežiūros paslaugų, kurių išlaidos apmokamos iš PSDF biudžeto, administravimas ir apskaita;

7.8. informacijos teikimas valstybės institucijoms ir įmonėms;

7.9. PSDF biudžeto vykdymo duomenų analizė, ekonominių ir statistinių ataskaitų formavimas.

8. Asmens ir ypatingų asmens duomenų tvarkymo tikslas – užtikrinti medicinos pagalbos, reabilitacijos, slaugos, socialinių paslaugų ir patarnavimų, priskirtų asmens sveikatos priežiūrai, bei asmens sveikatos ekspertizės paslaugų išlaidų apmokėjimą PSDF biudžeto lėšomis per TLK (įregistruotas Asmens duomenų valdytojų valstybės registre, reg. Nr. P3499).

II SKYRIUS

ORGANIZACINĖ STRUKTŪRA

9. „Sveidros“ organizacinę struktūrą sudaro:

9.1. „Sveidros“ valdytoja ir duomenų valdytoja (toliau – „Sveidros“ valdytoja) – VLK;

9.2. „Sveidros“ tvarkytojai ir duomenų tvarkytojai (toliau – „Sveidros“ tvarkytojai):

9.2.1. Lietuvos Respublikos sveikatos apsaugos ministerija (toliau – SAM),

9.2.2. VLK ir TLK,

9.2.3. Valstybinė vaistų kontrolės tarnyba prie Lietuvos Respublikos sveikatos apsaugos ministerijos – iki Vaistinių preparatų informacinės sistemos eksploatavimo pradžios arba iki kito teisės aktais nustatyto termino,

9.2.4. Lietuvos Respublikos odontologų rūmai,

9.2.5. Valstybinė akreditavimo sveikatos priežiūros veiklai tarnyba prie Sveikatos apsaugos ministerijos (toliau – VASPVT) – iki Sveikatos priežiūros įstaigų licencijavimo informacinės sistemos ir Sveikatos priežiūros ir farmacijos specialistų praktikos licencijų registro eksploatavimo pradžios arba iki kito teisės aktais nustatyto termino,

9.2.6. ASPĮ, neturinčios savo informacinių sistemų,

9.2.7. vaistinės,

9.2.8. ortopedijos technikos įmonės, sudariusios sutartis su VLK ir (ar) TLK dėl ortopedijos techninių priemonių įsigijimo išlaidų kompensavimo ir neturinčios savo informacinių sistemų,

9.2.9. kitos įstaigos ar įmonės, sudariusios sutartis su TLK;

9.3. „Sveidros“ duomenų teikėjai:

9.3.1. SAM – teikiami ESPBI IS, iDrug IS ir Sveikatos priežiūros ir farmacijos specialistų praktikos licencijų registro duomenys,

9.3.2. VASPVT – teikiami Sveikatos priežiūros įstaigų licencijavimo informacinės sistemos duomenys,

9.3.3. VLK – teikiami Lietuvos Respublikos draudžiamųjų privalomuoju sveikatos draudimu registro duomenys,

9.3.4. Neįgalumo ir darbingumo nustatymo tarnyba prie Socialinės apsaugos ir darbo ministerijos – teikiami Neįgalumo ir darbingumo nustatymo tarnybos prie Socialinės apsaugos ir darbo ministerijos (toliau – NDNT) informacinės sistemos (toliau – NDNT IS) duomenys,

9.3.5. ASPĮ, turinčios savo informacines sistemas,

9.3.6. vaistinės,

9.3.7. ortopedijos technikos įmonės, sudariusios sutartis su TLK dėl ortopedijos techninių priemonių įsigijimo išlaidų kompensavimo ir turinčios savo informacines sistemas,

9.3.8. Valstybinio socialinio draudimo fondo valdyba prie Socialinės apsaugos ir darbo ministerijos – teikiami Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registro duomenys (toliau – Apdraustųjų ir išmokų gavėjų registras).

Papildyta punktu:

Nr. 1K-352, 2015-12-07, paskelbta TAR 2015-12-07, i. k. 2015-19376

10. „Sveidros“ valdytojas ir tvarkytojai atlieka Lietuvos Respublikos valstybės informacinių išteklių valdymo įstatymo nustatytas funkcijas bei kitas Nuostatuose nurodytas funkcijas.

11. „Sveidros“ valdytojui ir tvarkytojams yra priskirtos Lietuvos Respublikos valstybės informacinių išteklių valdymo įstatyme nustatytos teisės ir pareigos.

12. VLK, vykdydama „Sveidros“ valdytojos funkcijas:

12.1. analizuoja ir sprendžia metodologines ir organizacines „Sveidros“ veikimo problemas;

12.2. nagrinėja „Sveidros“ tobulinimo pasiūlymus, juos apibendrina, priima sprendimus dėl „Sveidros“ modernizavimo darbų tikslingumo;

12.3. užtikrina „Sveidros“ tvarkomų duomenų konfidencialumą, vientisumą ir prieinamumą, apsaugą nuo neteisėto sunaikinimo, pakeitimo, atskleidimo, kokio nors kitokio neteisėto tvarkymo;

12.4. teikia „Sveidros“ duomenų tvarkytojams metodinę pagalbą „Sveidros“ naudojimo, tvarkymo ir duomenų saugos klausimais;

12.5. nustato „Sveidros“ saugos politiką ir prižiūri jos įgyvendinimą;

12.6. sudaro duomenų teikimo sutartis su valstybės informacinių sistemų ir valstybės registrų valdytojais arba šias funkcijas paveda vykdyti TLK;

12.7. konsultuoja duomenų gavėjus visais su „Sveidra“ susijusiais klausimais;

12.8. organizuoja „Sveidros“ naudotojų mokymus.

13. VLK, vykdydama „Sveidros“ tvarkytojos funkcijas:

13.1. užtikrina „Sveidros“ techninės ir programinės įrangos diegimą ir funkcionavimą;

13.2. koordinuoja ir kontroliuoja „Sveidros“ tvarkytojų duomenų tvarkymo veiklą;

13.3. tvarko gaunamų ir teikiamų „Sveidros“ duomenų apskaitą;

13.4. užtikrina duomenų subjektų teisių įgyvendinimą, vadovaudamasi Lietuvos Respublikos asmens duomenų teisinės apsaugos įstatymu, Lietuvos Respublikos sveikatos draudimo įstatymu, Nuostatais ir kitais teisės aktais;

13.5. užtikrina „Sveidros“ duomenų bazių administravimą;

13.6. užtikrina „Sveidros“ klasifikatorių tvarkymą ir jų centralizuotą atnaujinimą „Sveidros“ duomenų bazėse;

13.7. tvarko „Sveidros“ duomenų archyvą ir užtikrina jo apsaugą;

13.8. organizacinėmis, techninėmis, technologinėmis ir metodinėmis priemonėmis užtikrina „Sveidros“ duomenų bazėse kaupiamų duomenų saugą, duomenų patikimumą ir vientisumą bei saugų duomenų perdavimą kompiuteriniais tinklais.

14. TLK, vykdydamos „Sveidros“ tvarkytojų funkcijas:

14.1. „Sveidros“ valdytojo pavedimu sudaro sutartis su „Sveidros“ duomenų teikėjais dėl duomenų, susijusių su jų aptarnaujama teritorija, teikimo;

14.2. tvarko „Sveidros“ duomenis, susijusius tik su TLK aptarnaujama teritorija, VLK nustatyta tvarka;

14.3. skiria darbuotojus, atsakingus už „Sveidros“ duomenų tvarkymą;

14.4. užtikrina duomenų subjektų, kurių asmens duomenis jie tvarko, teisių įgyvendinimą, vadovaudamosi Lietuvos Respublikos asmens duomenų teisinės apsaugos įstatymu, Lietuvos Respublikos sveikatos draudimo įstatymu, Nuostatais ir kitais teisės aktais;

14.5. užtikrina TLK tvarkomų „Sveidros“ duomenų patikimumą ir vientisumą;

14.6. teikia „Sveidros“ valdytojui pasiūlymus dėl „Sveidros“ veikimo tobulinimo.

15. Kiti Nuostatų 9.2.1, 9.2.3–9.2.9 punktuose nurodyti „Sveidros“ duomenų tvarkytojai pagal vykdomas funkcijas ir teisės aktus tvarko jiems priskirtus duomenis, vadovaudamiesi Lietuvos Respublikos valstybės informacinių išteklių valdymo įstatymu, kitais teisės aktais bei Nuostatais.

16. „Sveidros“ duomenų teikėjai atlieka šias funkcijas:

16.1. teikia „Sveidros“ duomenis VLK ar TLK ir duomenų teikimo sutartyje nustatyta tvarka;

16.2. užtikrina teikiamų duomenų saugą, duomenų patikimumą ir vientisumą iki duomenys pasiekia „Sveidros“ valdytoją.

III SKYRIUS

INFORMACINĖ STRUKTŪRA

17. „Sveidros“ duomenų bazėse tvarkomi šioms duomenų grupėms priskiriami duomenys:

17.1. bendrieji draudžiamųjų duomenys;

17.2. duomenys apie asmens apdraustumą;

17.3. neįgalumo lygio, darbingumo lygio, specialiųjų poreikių ir specialiųjų poreikių lygio nustatymo duomenys;

Papunkčio pakeitimai:

Nr. 1K-213, 2019-10-09, paskelbta TAR 2019-10-10, i. k. 2019-16081

17.4. ESDK duomenys;

17.5. ASPĮ ir odontologinės priežiūros (pagalbos) įstaigų identifikaciniai duomenys;

17.6. ASPĮ ir odontologinės priežiūros (pagalbos) įstaigų licencijų duomenys;

17.7. vaistinių identifikaciniai duomenys;

17.8. vaistinių licencijų duomenys;

17.9. asmens sveikatos priežiūros, farmacijos ir odontologijos praktikos specialistų įdarbinimo duomenys;

17.10. asmens sveikatos priežiūros, farmacijos ir odontologijos praktikos specialistų licencijų duomenys;

17.11. asmens sveikatos priežiūros, odontologijos praktikos ir farmacijos specialistų spaudų duomenys;

17.12. asmens sveikatos priežiūros ir odontologijos praktikos specialisto tapatybę patvirtinančių lipdukų, profesijos ir profesinės kvalifikacijos duomenys;

17.13. asmens sveikatos priežiūros, odontologijos praktikos ir farmacijos specialistų tobulinimosi duomenys;

17.14. asmens sveikatos priežiūros, odontologijos praktikos ir farmacijos specialistų tobulinimo programų duomenys;

17.15. ASPĮ suteiktų asmens sveikatos priežiūros paslaugų apskaitos duomenys;

17.16. KVP apskaitos duomenys;

17.17. kompensuojamųjų vaistų ir MPP receptų (toliau – receptų) apskaitos duomenys:

17.18. kompensuojamųjų vaistų ir MPP kainyno duomenys;

17.19. ortopedijos techninių priemonių duomenys (duomenys tvarkomi iki Eilių valdymo informacinės sistemos eksploatavimo pradžios arba kito teisės aktais nustatyto termino);

17.20. prisirašymo prie ASPĮ duomenys;

17.21. TLK atsiskaitymo su ASPĮ, odontologinės priežiūros (pagalbos) įstaigomis ir vaistinėmis duomenys;

17.22. „Sveidros“ duomenų tvarkymo procedūrų duomenys;

17.23. statistiniams rodikliams skaičiuoti ir ataskaitoms teikti naudojami duomenys.

18. Bendrieji draudžiamųjų asmenų duomenys:

18.1. asmens kodas;

18.2. draudžiamojo identifikacinis kodas;

18.3. šalies, kurioje gyvena draudžiamasis, kodas;

18.4. vardas (-ai);

18.5. pavardė (-ės);

18.6. gimimo data;

18.7. lytis;

18.8. mirties data (jei miręs);

18.9. gyvenamoji vieta; jeigu neturi gyvenamosios vietos – savivaldybė, kurioje gyvena;

18.10. išregistravimo data.

19. Draudžiamojo asmens privalomojo sveikatos draudimo duomenys:

19.1. prioritetinės privalomojo sveikatos draudimo grupės pavadinimas;

19.2. privalomojo sveikatos draudimo laikotarpio galiojimo pradžios ir pabaigos datos.

Punkto pakeitimai:

Nr. 1K-213, 2019-10-09, paskelbta TAR 2019-10-10, i. k. 2019-16081

20. Neįgalumo lygio, darbingumo lygio, specialiųjų poreikių ir specialiųjų poreikių lygio nustatymo duomenys:

20.1. darbingumo lygis (procentais), jei buvo nustatomas;

20.2. nustatyto darbingumo lygio galiojimo pradžios ir pabaigos datos;

20.3. neįgalumo lygis (lengvas, vidutinis, sunkus neįgalumas), jei buvo nustatomas;

20.4. nustatyto neįgalumo lygio galiojimo pradžios ir pabaigos datos;

20.5. specialieji poreikiai (pirmojo arba antrojo lygio nuolatinės slaugos poreikis, pirmojo arba antrojo lygio nuolatinės priežiūros (pagalbos) poreikis), jei specialieji poreikiai buvo nustatomi;

20.6. nustatyto specialiojo poreikio pradžios ir pabaigos datos;

20.7. senatvės pensijos amžiaus asmenų specialiųjų poreikių lygis (didelių specialiųjų poreikių lygis, vidutinių specialiųjų poreikių lygis, nedidelių specialiųjų poreikių lygis), jei specialiųjų poreikių lygiai buvo nustatomi;

20.8. senatvės pensijos amžiaus asmenų nustatyto specialiųjų poreikių lygio galiojimo pradžios ir pabaigos datos.

Punkto pakeitimai:

Nr. 1K-213, 2019-10-09, paskelbta TAR 2019-10-10, i. k. 2019-16081

21. ESDK duomenys:

21.1. unikalus ESDK numeris;

21.2. unikalus ESDK blanko numeris;

21.3. ESDK galiojimo pradžios data;

21.4. išdavusios ESDK įstaigos kodas ir pavadinimas;

21.5. asmens, kuriam pagal įgaliojimą buvo išduotas kito asmens ESDK, vardas, pavardė, asmens tapatybę patvirtinančio dokumento rūšis, serija ir numeris bei pateikto įgaliojimo dokumento numeris, išdavimo data, galiojimo pradžios ir pabaigos datos;

21.6. ESDK galiojimo pabaigos data;

21.7. ESDK panaikinimo priežastis;

21.8. ESDK atsiėmimo vieta;

21.9. prašymo išduoti ar panaikinti ESDK duomenys: prašymo data, prašymo tikslas (išduoti ESDK, panaikinti ESDK galiojimą).

22. ASPĮ ir odontologinės priežiūros (pagalbos) įstaigų identifikaciniai duomenys:

22.1. įstaigos pavadinimas;

22.2. įstaigos juridinio asmens kodas;

22.3. įstaigos teisinė forma;

22.4. įstaigos vadovo vardas ir pavardė;

22.5. įstaigos buveinės adresas;

22.6. įstaigos buveinės kontaktiniai duomenys (telefono ryšio numeriai, fakso numeriai, el. pašto adresai, kontaktinio asmens vardas ir pavardė);

22.7. įstaigos veiklos adresas (-ai);

22.8. įstaigos kontaktiniai duomenys veiklos adresu (telefono ryšio numeriai, fakso numeriai, el. pašto adresai, kontaktinio asmens vardas ir pavardė);

22.9. įstaigos filialo (-ų) pavadinimas (-ai);

22.10. įstaigos filialo kodas;

22.11. įstaigos filialo (-ų) buveinės adresas (-ai);

22.12. įstaigos filialo buveinės (-ių) kontaktiniai duomenys (telefono ryšio numeriai, fakso numeriai, el. pašto adresai, kontaktinio asmens vardas ir pavardė);

22.13. įstaigos filialo (-ų) veiklos adresas (-ai);

22.14. įstaigos filialo (-ų) kontaktiniai duomenys veiklos adresu (telefono ryšio numeriai, fakso numeriai, el. pašto adresai, kontaktinio asmens vardas ir pavardė).

23. ASPĮ ir odontologinės priežiūros (pagalbos) įstaigų licencijų duomenys:

23.1. licencijos rūšis;

23.2. įstaigos licencijos numeris;

23.3. įstaigos licencijos išdavimo data, sprendimo išduoti licenciją priėmimo data ir sprendimo numeris;

23.4. įstaigos licencijos patikslinimo data, sprendimo patikslinti licenciją priėmimo data ir sprendimo numeris;

23.5. įstaigos licencijos (ar jos dalies) galiojimo sustabdymo data, sprendimo sustabdyti licencijos (ar jos dalies) galiojimą priėmimo data, priežastis ir sprendimo numeris;

23.6. įstaigos licencijos (ar jos dalies) galiojimo panaikinimo data, sprendimo panaikinti licenciją data, priežastis ir numeris;

23.7. įstaigos licencijos (ar jos dalies) galiojimo atnaujinimo data, sprendimo atnaujinti licenciją data ir numeris;

23.8. duomenys apie ASPĮ teikiamas asmens sveikatos priežiūros paslaugas: paslaugos pavadinimas, paslaugos lygis, paslauga pagal vietą ir laiką, ASPĮ veiklos adresas, sprendimo, suteikiančio teisę teikti paslaugą, data ir numeris, paslaugos galiojimo sustabdymo data, paslaugos galiojimo panaikinimo data, paslaugos galiojimo atnaujinimo data, paslaugos profiliai (jei yra), lovų skaičius (jei reikia), pacientų skaičius per dieną (jei reikia);

23.9. licenciją išdavusios įstaigos pavadinimas.

24. Vaistinių identifikaciniai duomenys:

24.1. vaistinės pavadinimas;

24.2. vaistinės juridinio asmens kodas;

24.3. vaistinės pagrindinės veiklos vietos adresas;

24.4. vaistinės filialo veiklos adresas;

24.5. kontaktiniai duomenys (telefono ryšio numeris, fakso numeris, elektroninio pašto adresas, kontaktinio asmens vardas, pavardė).

25. Vaistinių licencijų duomenys:

25.1. licencijos rūšis;

25.2. licencijos numeris;

25.3. sprendimo išduoti licenciją numeris;

25.4. sprendimo išduoti licenciją priėmimo data;

25.5. licencijos išdavimo data;

25.6. sprendimo išduoti licenciją pagrindas;

25.7. veiklos vietos adresai;

25.8. licencijos išdavimo data;

25.9. licencijos sustabdymo / panaikinimo / atnaujinimo data;

25.10. licencijos sustabdymo / panaikinimo / atnaujinimo priežastis;

25.11. licencijos atsiėmimo data;

25.12. licenciją išdavusios įstaigos pavadinimas;

25.13. farmacinės veiklos vadovo licencijos numeris;

25.14. farmacinės veiklos vadovo įdarbinimo data (nuo – iki).

26. Asmens sveikatos priežiūros, farmacijos ir odontologijos praktikos specialistų įdarbinimo duomenys:

26.1. specialisto pareigos;

26.2. specialisto draudėjo (darbdavio) duomenis:

26.2.1. Juridinių asmenų registre įrašytą draudėjo kodą, jei draudėjui jis suteiktas,

26.2.2. draudėjo, kuris nėra fizinis asmuo, pavadinimą pagal Apdraustųjų ir išmokų gavėjų registro duomenis;

Papunkčio pakeitimai:

Nr. 1K-352, 2015-12-07, paskelbta TAR 2015-12-07, i. k. 2015-19376

26.3. specialisto, draudžiamo nustatytosiomis valstybinio socialinio draudimo rūšimis (viena ar jų deriniu), kategorija (toliau – apdraustojo kategorija) ir valstybinio socialinio draudimo laikotarpių, kai specialistas priklausė vienai iš apdraustojo kategorijų, pradžios ir pabaigos datos;

Papunkčio pakeitimai:

Nr. 1K-352, 2015-12-07, paskelbta TAR 2015-12-07, i. k. 2015-19376

26.4. etatų kiekis, etatui tenkančių darbo valandų skaičius, darbo valandų skaičius per savaitę.

Papildyta punktu:

Nr. 1K-352, 2015-12-07, paskelbta TAR 2015-12-07, i. k. 2015-19376

27. Asmens sveikatos priežiūros, odontologijos praktikos ir farmacijos specialistų licencijų duomenys:

27.1. licencijos rūšis;

27.2. licencijos identifikavimo kodas (serija, jei naudojama);

27.3. licencijos įregistravimo data;

27.4. licencijas išduodančios institucijos sprendimo išduoti licenciją priėmimo data ir numeris;

27.5. licencijos turėtojo vardas, pavardė, asmens kodas ar gimimo data (metai, mėnuo, diena) ir vieta (valstybės kodas); jeigu asmens kodo nėra, vietoj jo nurodomas kitas užsienio šaliai būdingas identifikatorius asmens tapatybei nustatyti ir identifikatoriaus pavadinimas (pvz., socialinio draudimo numeris, mokesčio mokėtojo kodas ir panašiai);

27.6. profesinė kvalifikacija, pagal kurią licencija suteikia teisę verstis atitinkama vaistininko ar asmens sveikatos priežiūros, odontologijos praktika;

27.7. licencijos išregistravimo data (metai, mėnuo, diena);

27.8. licencijos sustabdymo / panaikinimo priežastis;

27.9. licencijos blanko numeris (jei reikia);

27.10. licencijos rekvizitų patikslinimo duomenys.

28. Asmens sveikatos priežiūros, odontologijos praktikos ir farmacijos specialistų spaudų duomenys:

28.1. spaudo numeris;

28.2. spaudo serija (jei reikia);

28.3. specialisto profesija;

28.4. spaudo numerio suteikimo data;

28.5. spaudą išdavusios institucijos pavadinimas;

28.6. spaudo numerio panaikinimo priežastis ir data (jei reikia).

29. Asmens sveikatos priežiūros ir odontologijos praktikos specialisto tapatybę patvirtinančių lipdukų, profesijos ir profesinės kvalifikacijos duomenys:

29.1. asmens sveikatos priežiūros ar odontologijos praktikos specialisto vardo pirmoji raidė;

29.2. asmens sveikatos priežiūros ar odontologijos praktikos specialisto pavardė;

29.3. asmens sveikatos priežiūros ar odontologijos praktikos specialisto spaudo numeris;

29.4. asmens sveikatos priežiūros ar odontologijos praktikos specialisto specialybės kodas;

29.5. ASPĮ, kurioje dirba asmens sveikatos priežiūros ar odontologijos praktikos specialistas, sutrumpintas pavadinimas;

29.6. ASPĮ, kurioje dirba asmens sveikatos priežiūros ar odontologijos praktikos specialistas, juridinio asmens kodas;

29.7. asmens sveikatos priežiūros ar odontologijos praktikos specialisto telefono ryšio numeris.

30. Asmens sveikatos priežiūros, odontologijos praktikos ir farmacijos specialistų tobulinimo programų duomenys:

30.1. programos pavadinimas;

30.2. mokymo įstaigos pavadinimas;

30.3. tikslinė klausytojų grupė (profesijos / profesinės kvalifikacijos, kurioms skirta tobulinimo programa);

30.4. programos tikslai, uždaviniai;

30.5. programos vykdytojų duomenys;

30.6. tobulinimo sritis, vykdymo tipas, organizavimo forma, trukmė valandomis, klausytojų skaičius, kaina, tenkanti vienam klausytojui;

30.7. tobulinimosi forma;

30.8. klausytojų skaičius grupėje;

30.9. vieno asmens mokymo kaina;

30.10. programos santrauka.

31. Asmens sveikatos priežiūros, odontologijos praktikos ir farmacijos specialistų tobulinimosi duomenys:

31.1. licencijos, pagal kurią kompensuojama už tobulinimosi valandas, rūšis;

31.2. licencijoje nurodyta profesinė kvalifikacija;

31.3. maksimalus tobulinimosi valandų, už kurias gali būti kompensuojama, skaičius;

31.4. lėšos, skirtos asmens sveikatos priežiūros, odontologijos praktikos ar farmacijos specialisto tobulinimuisi;

31.5. faktinis specialisto tobulinimosi valandų (už kurias kompensuojama) skaičius;

31.6. tobulinimosi pobūdis ir įvykiai:

31.7. mokymo įstaiga (pavadinimas, adresas);

31.8. tobulinimosi programos pavadinimas;

31.9. tobulinimosi programos aprašas;

31.10. specialistų tobulinimosi grupės duomenys (data, nuo kurios prasideda mokymai, ir data, iki kurios jie trunka, bei asmens sveikatos priežiūros, odontologijos praktikos ir (ar) farmacijos specialistų sąrašas);

31.11. tobulinimosi pobūdis (kursai, straipsnis, seminaras, pranešimas ir kt.).

32. ASPĮ suteiktų asmens sveikatos priežiūros paslaugų medicininės apskaitos formų duomenys:

32.1. medicininės apskaitos dokumentų formų, patvirtintų Lietuvos Respublikos sveikatos apsaugos ministro 1998 m. lapkričio 26 d. įsakymu Nr. 687, duomenys:

32.1.1. medicininės apskaitos formos 066/a-LK „Išvykusio iš stacionaro asmens statistinė kortelė“ duomenys,

32.1.2. medicininės apskaitos formos 025/a-LK „Asmens ambulatorinio gydymo apskaitos kortelė“ duomenys,

32.1.3. medicininės apskaitos formos 025-1/a-LK „Asmens ambulatorinio gydymo priėmimo skyriuje apskaitos kortelė“ duomenys;

32.1.4. medicininės apskaitos formos Nr. 070/a-LK „Pažyma medicininės reabilitacijos paslaugai gauti“, patvirtintos Lietuvos Respublikos sveikatos apsaugos ministro 2012 m. rugsėjo 20 d. įsakymu Nr. V-878 „Dėl medicininės apskaitos formos Nr. 070/a-LK „Pažyma medicininės reabilitacijos paslaugai gauti“ ir Medicininės apskaitos formos Nr. 070/a-LK „Pažyma medicininės reabilitacijos paslaugai gauti“ pildymo taisyklių patvirtinimo“, duomenys;

32.2. medicininės apskaitos formos Nr. 2011T „Pranešimas apie sutikimą kompensuoti medicininės reabilitacijos ar sanatorinio (antirecidyvinio) gydymo išlaidas Privalomojo sveikatos draudimo fondo biudžeto lėšomis“, patvirtintos VLK direktoriaus 2012 m. rugsėjo 27 d. įsakymu Nr. 1K-217 „Dėl Medicininės reabilitacijos ir sanatorinio (antirecidyvinio) gydymo paslaugų išlaidų kompensavimo Privalomojo sveikatos draudimo fondo biudžeto lėšomis ir šių paslaugų apskaitos tvarkos aprašo ir su juo susijusių medicininės apskaitos formų ir jų pildymo taisyklių bei medicininės reabilitacijos ir sanatorinio (antirecidyvinio) gydymo paslaugų rūšių ir profilių klasifikatorių patvirtinimo“, duomenys;

32.3. medicininės apskaitos formos Nr. 2011N „Pranešimas apie atsisakymą kompensuoti medicininės reabilitacijos ar sanatorinio (antirecidyvinio) gydymo išlaidas Privalomojo sveikatos draudimo fondo biudžeto lėšomis“, patvirtintos VLK direktoriaus 2012 m. rugsėjo 27 d. įsakymu Nr. 1K-217 „Dėl Medicininės reabilitacijos ir sanatorinio (antirecidyvinio) gydymo paslaugų išlaidų kompensavimo Privalomojo sveikatos draudimo fondo biudžeto lėšomis ir šių paslaugų apskaitos tvarkos aprašo ir su juo susijusių medicininės apskaitos formų ir jų pildymo taisyklių bei medicininės reabilitacijos ir sanatorinio (antirecidyvinio) gydymo paslaugų rūšių ir profilių klasifikatorių patvirtinimo“, duomenys;

32.4. greitosios medicinos pagalbos kvietimo formos Nr. 110/a ir greitosios medicinos pagalbos lydimojo lapo (forma Nr. 114/a), patvirtintų Lietuvos Respublikos sveikatos apsaugos ministro 2013 m. gruodžio 20 d. įsakymu Nr. V-1234 „, duomenys.

33. KVP apskaitos duomenys:

33.1. KVP numeris;

33.2. KVP blanko numeris;

33.3. KVP išdavimo data;

33.4. KVP priklausančių receptų numerių intervalas (nuo – iki);

33.5. KVP išdavusios įstaigos duomenys (pavadinimas, juridinio asmens kodas);

33.6. KVP išdavusio „Sveidros“ naudotojo identifikaciniai duomenys („Sveidros“ naudotojo vardas, darbovietės pavadinimas).

34. Kompensuojamųjų vaistų ir MPP receptų apskaitos duomenys:

34.1. recepto serija;

34.2. recepto numeris;

34.3. recepto išrašymo data;

34.4. ligos kodas;

34.5. išduoto vaisto ar MPP įsigijimo išlaidų kompensavimo požymis;

34.6. išduoto vaisto ar MPP įsigijimo išlaidų kompensacijos rūšis;

34.7. išduoto vaisto ar MPP bazinės kainos kompensuojamoji dalis (procentais);

34.8. recepto galiojimo data;

34.9. išduoto vaisto ar MPP kiekis;

34.10. laikotarpis, kuriam skiriamas vaistas ar MPP (vaisto ar MPP pakanka iki);

34.11. vaisto vartojimo ar MPP naudojimo dienų skaičius;

34.12. vaisto ar MPP laikina deklaruojamoji kaina;

34.13. receptą išrašiusios ASPĮ pavadinimas, juridinio asmens kodas, savivaldybės kodas;

34.14. receptą išrašiusio asmens sveikatos priežiūros specialisto spaudo numeris;

34.15. išduoto vaisto ar MPP pardavimo kaina;

34.16. kompensuota išduoto vaisto ar MPP įsigijimo išlaidų suma;

34.17. asmens sumokėta suma;

34.18. vaistą ar MPP išdavusios vaistinės identifikacinis kodas;

34.19. vaistą ar MPP išdavusio farmacijos specialisto spaudo numeris;

34.20. vaisto ar MPP išdavimo vaistinėje data;

34.21. vaisto ar MPP bendrinis pavadinimas;

34.22. vaisto ar MPP pakuotės duomenys;

34.23. vaisto ar MPP firminis pavadinimas;

34.24. vaisto ar MPP gamintojo pavadinimas;

34.25. vaisto ar MPP kiekio matas;

34.26. vaisto ar MPP kiekis;

34.27. vaisto ar MPP paros dozė;

34.28. vaisto ar MPP paros dozės matas;

34.29. vaisto ar MPP pakuotės identifikatorius;

34.30. 3 formos (išimties atveju) recepto blanko specifiniai duomenys;

34.31. ES piliečio adresas;

34.32. ES piliečio identifikacinis kodas;

34.33. ES piliečio dokumento serija ir numeris;

34.34. ES piliečio dokumento tipas;

34.35. ES piliečio ESDK / sertifikato / E formos numeris;

34.36. ES piliečio gimimo data;

34.37. ES piliečio lytis;

34.38. ES piliečio pavardė;

34.39. recepto serija;

34.40. valstybės pavadinimas;

34.41. ES piliečio vardas;

34.42. valstybės identifikavimo kodas;

34.43. ES kompetentingos institucijos identifikacinis kodas;

34.44. ES piliečių dokumento tipas.

35. Kompensuojamųjų vaistų ir MPP kainyno duomenys:

35.1. vaisto ar MPP pavadinimas;

35.2. bendrinis vaisto pavadinimas;

35.3. anatominės-terapinės klasifikacijos kodas;

35.4. vaisto ar MPP identifikatorius;

35.5. vaisto ar MPP registracijos numeris;

35.6. vaisto ar MPP gamintojas,

35.7. vaisto ar MPP matas (pakuotė, kiekis pakuotėje, kiekio matas);

35.8. vaisto ar MPP dozė, dozės matas;

35.9. vaisto ar MPP forma;

35.10. vaisto stiprumas;

35.11. vaisto ar MPP įsigijimo išlaidų kompensavimo rūšis (procentais);

35.12. mažmeninė kaina;

35.13. kompensuojamoji suma;

35.14. paciento priemokos suma;

35.15. vaisto ar MPP kainos galiojimo laikotarpis;

35.16. gamintojo suteikta vaisto ar MPP kainos nuolaida (procentais);

35.17. vaisto ar MPP kaina, pritaikius nuolaidą; vaisto ar MPP kainos, kuriai taikoma nuolaida, galiojimo data (nuo – iki);

35.18. vaisto ar MPP kainai taikomos nuolaidos galiojimo data (nuo – iki).

36. „Sveidroje“ tvarkomi ortopedijos techninių priemonių duomenys:

36.1. asmens prašymo skirti ortopedijos techninę priemonę duomenys (prašymo data, prašymo tikslas) arba ortopedijos techninės priemonės atsisakymo duomenys ir ortopedijos techninės priemonės pavadinimas;

36.2. užsakytos ortopedijos techninės priemonės bazinės kainos einamasis balas;

36.3. užsakytos ortopedijos techninės priemonės bazinės kainos faktinis balas;

36.4. ortopedijos techninės priemonės užsakymo numeris;

36.5. ortopedijos techninės priemonės užsakymo data;

36.6. ortopedijos techninės priemonės užsakymo tipas (standartinė / gaminama);

36.7. ortopedijos techninės priemonės išdavimo asmeniui data;

36.8. ortopedijos techninėms priemonėms skirtų lėšų, paskirstytų pagal poklasius, administravimo duomenys: ortopedijos techninės priemonės klasės požymis, kompensuotina suma, kompensavimo laikotarpis, įrašo apie kompensacijos skyrimą data, kompensacijos būsena (ortopedijos techninė priemonė įsigyta PSDF biudžeto lėšomis ar asmens lėšomis);

36.9. ortopedijos techninių priemonių duomenys (ortopedijos techninių priemonių klasės, tipai, tipų grupės, bazinės ir faktinės kainos, kompensuojamųjų ortopedijos techninių priemonių sąrašai, kompensacijos dydis procentais, ortopedijos technines priemones gaminančių įmonių pavadinimai).

37. „Sveidroje“ tvarkomi prisirašymo prie ASPĮ duomenys:

37.1. draudžiamojo asmens kodas;

37.2. draudžiamojo vardas, pavardė, gimimo data, mirties data (jei miręs), lytis;

37.3. draudžiamojo adresas: miestas / kaimas, rajonas, gatvė, namo numeris, buto numeris, savivaldybė, telefono ryšio numeris;

37.4. draudžiamojo prašymo duomenys: ASPĮ pavadinimas, prašymo data;

37.5. ASPĮ gydytojo darbo vietos identifikacinis kodas;

37.6. ASPĮ paslaugų grupės kodas – PSC (jei registruojama prie psichikos sveikatos centro), PASPĮ (jei registruojama prie pirminės ambulatorinės sveikatos priežiūros įstaigos);

37.7. asmens sveikatos priežiūros specialisto duomenys: vardas, pavardė, spaudo numeris, registracijos data, išregistravimo data (jei reikia);

37.8. registravimo / išregistravimo / anuliavimo priežastis (jei reikia);

37.9. paciento draustumo požymis (taip / ne).

38. „Sveidroje“ tvarkomi TLK atsiskaitymo su ASPĮ, odontologinės priežiūros (pagalbos) įstaigomis ir vaistinėmis duomenys:

38.1. atsiskaitymo sutarties tipas;

38.2. atsiskaitymo sutarties numeris;

38.3. atsiskaitymo sutarties sudarymo data;

38.4. atsiskaitymo sutarties galiojimo laikotarpis;

38.5. atsiskaitymo periodas;

38.6. maksimalus atsiskaitymo vienetų (suteiktų paslaugų / išrašytų kompensuojamųjų vaistų receptų) kiekis;

38.7. maksimali atsiskaitymo suma;

38.8. faktinė atsiskaitymo suma;

38.9. atsiskaitymo suma, apskaičiuota TLK;

38.10. atsiskaitymo suma, apskaičiuota ASPĮ ir vaistinių;

38.11. faktinis atsiskaitymo vienetų (suteiktų paslaugų / išrašytų kompensuojamųjų vaistų ir MPP receptų) kiekis;

38.12. atsiskaitymo vienetų (suteiktų paslaugų / išrašytų kompensuojamųjų vaistų ir MPP receptų) kiekis TLK duomenimis;

38.13. atsiskaitymo vienetų kiekis (suteiktų paslaugų / išrašytų kompensuojamųjų vaistų ir MPP receptų) ASPĮ, odontologinės priežiūros (pagalbos) ir vaistinių duomenimis;

38.14. sąskaitos faktūros numeris;

38.15. sąskaitos išrašymo data;

38.16. atsiskaitymo sumos apskaičiavimo data;

38.17. atsiskaitymo data.

39. „Sveidros“ duomenų tvarkymo procedūrų duomenys:

39.1. duomenų įrašymo, duomenų papildymo ir (arba) ištaisymo, duomenų perkėlimo į archyvą datos;

39.2. atliekamos duomenų tvarkymo operacijos tipas (naujas įrašas, įrašo atnaujinimas, įrašo pakeitimas ir panašiai);

39.3. duomenų teikėjo juridinio asmens duomenys – juridinio asmens kodas, juridinio asmens pavadinimas, juridinio asmens buveinė (adresas);

39.4. „Sveidros“ naudotojo duomenys:

39.4.1.	identifikaciniai duomenys (vardas ir pavardė, įstaigos / jos padalinio pavadinimas, pareigos),

39.4.2.	prisijungimo prie duomenų bazės (-ių) įrašai: prisijungimo identifikatorius, data, laikas, trukmė, jungimosi rezultatas (sėkmingas, nesėkmingas), bylos, prie kurių jungtasi, atlikti veiksmai su asmens duomenimis (įvedimas, peržiūra, keitimas, naikinimas ir kiti duomenų tvarkymo veiksmai).

40. „Sveidroje“ naudojami klasifikatoriai:

40.1. Valstybės ir savivaldybių kodų klasifikatorius, patvirtintas Lietuvos Respublikos teisingumo ministro 2005 m. birželio 20 d. įsakymu Nr. 1R-197 „Dėl Valstybės ir savivaldybių kodų klasifikatoriaus patvirtinimo“;

40.2. Tarptautinės statistinės ligų ir sveikatos sutrikimų klasifikacijos dešimtasis pataisytas ir papildytas leidimas „Sisteminis ligų sąrašas“ (Australijos modifikacija, TLK-10-AM), patvirtintas 2011 m. vasario 23 d. Lietuvos Respublikos sveikatos apsaugos ministro įsakymu Nr. V-164 „Dėl Tarptautinės statistinės ligų ir sveikatos sutrikimų klasifikacijos dešimtojo pataisyto ir papildyto leidimo „Sisteminis ligų sąrašas“ (Australijos modifikacija, TLK-10-AM) įdiegimo“;

40.3. Privalomojo sveikatos draudimo paslaugų klasifikatorius – asmens sveikatos priežiūros paslaugų ir sveikatos programose numatytų paslaugų, už kurias mokama iš PSDF biudžeto, klasifikatorius, patvirtintas VLK direktoriaus 2005 m. birželio 30 d. įsakymu Nr. 1K-81 „Dėl Asmens sveikatos priežiūros paslaugų ir sveikatos programose numatytų paslaugų, už kurias mokama iš Privalomojo sveikatos draudimo fondo biudžeto, klasifikatoriaus patvirtinimo“;

40.4. Privalomojo sveikatos draudimo paslaugų bazinių kainų kainynas – Pirminės ambulatorinės asmens sveikatos priežiūros paslaugų ir bazinių kainų sąrašas, patvirtintas Lietuvos Respublikos sveikatos apsaugos ministro 2005 m. gruodžio 5 d. įsakymu Nr. V-943 „Dėl Pirminės ambulatorinės asmens sveikatos priežiūros paslaugų organizavimo ir apmokėjimo tvarkos aprašo bei Pirminės ambulatorinės asmens sveikatos priežiūros paslaugų ir bazinių kainų sąrašo tvirtinimo“;

40.5. Kompensuojamųjų vaistų bazinių kainų kainynas, tvirtinamas Lietuvos Respublikos sveikatos apsaugos ministro įsakymu kiekvienais kalendoriniais metais.

41. Duomenų teikėjų teikiami duomenys:

41.1. SAM teikia ESPBI IS duomenis, nurodytus Nuostatų 17.17 punkte ir iDrug IS duomenis, nurodytus Nuostatų 40.5 punkte;

41.2. SAM teikia Sveikatos priežiūros ir farmacijos specialistų praktikos licencijų registro duomenis, nurodytus Nuostatų 17.10 ir 17.11 punktuose;

41.3. VLK teikia Lietuvos Respublikos draudžiamųjų privalomuoju sveikatos draudimu registro duomenis, nurodytus Nuostatų 17.1 ir 17.2 punktuose;

41.4. NDNT teikia NDNT IS duomenis, nurodytus Nuostatų 17.3 punkte;

41.5. VASPVT teikia Sveikatos priežiūros įstaigų licencijavimo informacinės sistemos duomenis, nurodytus Nuostatų 17.5 ir 17.6 punktuose;

41.6. SAM teikia Nuostatų 17.13 punkte nurodytus duomenis;

41.7. ASPĮ, turinčios savo informacines sistemas, teikia Nuostatų 17.5, 17.9, 17.15 ir 17.20 punktuose nurodytus duomenis;

41.8. vaistinės teikia Nuostatų 17.17 punkte nurodytus duomenis;

41.9. ortopedijos technikos įmonės, sudariusios sutartis su TLK dėl ortopedijos techninių priemonių išlaidų kompensavimo ir turinčios savo informacines sistemas, teikia Nuostatų 17.19 punkte nurodytus duomenis;

41.10. Valstybinio socialinio draudimo fondo valdyba prie Socialinės apsaugos ir darbo ministerijos teikia duomenis, nurodytus 26.2 ir 26.3 papunkčiuose.

Papildyta punktu:

Nr. 1K-352, 2015-12-07, paskelbta TAR 2015-12-07, i. k. 2015-19376

IV SKYRIUS

FUNKCINĖ STRUKTŪRA

42. „Sveidros“ funkcinę struktūrą sudaro:

42.1. ESDK išdavimo ir apskaitos posistemis. Šio posistemio funkcijos:

42.1.1. ESDK kortelių išdavimas,

42.1.2. ESDK apskaitos duomenų apdorojimas,

42.1.3. ESDK išdavimo ir jų blankų naudojimo kontrolės vykdymas,

42.1.4. statistinių ir ekonominių ataskaitų teikimas;

42.2. Kompensuojamų vaistų apskaitos posistemis (KVAP). Šio posistemio funkcijos:

42.2.1. kompensuojamųjų vaistų ir MPP receptų apskaitos vykdymas,

42.2.2. vaistų ir MPP įsigijimo administravimo duomenų apdorojimas bei vaistų ir MPP įsigijimo išlaidų kompensavimo apskaitos tvarkymas,

42.2.3. kompensuojamųjų vaistų ir MPP receptų bei jų blankų panaudojimo kontrolės vykdymas,

42.2.4. statistinių ir ekonominių ataskaitų teikimas;

42.3. KVP ir asmens sveikatos priežiūros specialistų tapatybę patvirtinančių lipdukų paskirstymo ir apskaitos posistemis. Šio posistemio funkcijos:

42.3.1. KVP ir asmens sveikatos priežiūros specialisto tapatybę patvirtinančių lipdukų išdavimas,

42.3.2. KVP ir asmens sveikatos priežiūros specialisto tapatybę patvirtinančių lipdukų apskaitos tvarkymas ir jų paskirstymo duomenų apdorojimas,

42.3.3. KVP ir asmens sveikatos priežiūros specialisto lipdukų panaudojimo kontrolės vykdymas,

42.3.4. statistinių ir ekonominių ataskaitų teikimas;

42.4. Ortopedijos techninių priemonių paskirstymo ir apskaitos posistemis. Šio posistemio funkcijos:

42.4.1. asmenų prašymų dėl ortopedijos techninių priemonių skyrimo kaupimas,

42.4.2. ortopedijos techninių priemonių panaudojimo apskaitos tvarkymas,

42.4.3. ortopedijos techninių priemonių paskirstymo duomenų apdorojimas,

42.4.4. ortopedijos techninių priemonių paskirstymo administravimas ir šių priemonių panaudojimo kontrolės vykdymas,

42.4.5. informacijos apie paskirtas ortopedijos technines priemones teikimas asmenims, pateikusiems prašymą jas skirti,

42.4.6. statistinių ir ekonominių ataskaitų teikimas;

42.5. Asmens sveikatos priežiūros, odontologijos praktikos ir farmacijos specialistų bei spaudų, asmens sveikatos priežiūros, odontologinės priežiūros (pagalbos) įstaigų ir vaistinių (toliau – įstaigos) licencijų administravimo bei apskaitos posistemis (METAS). Šio posistemio funkcijos:

42.5.1. įstaigų licencijų duomenų apdorojimas,

42.5.2. duomenų apie specialistų profesijas, profesines kvalifikacijas, išduotas licencijas ir spaudus apdorojimas,

42.5.3. specialistų įdarbinimo ir tobulinimosi duomenų rinkimas,

42.5.4. asmens specialistų profesinės veiklos įskaitos tvarkymas ir su ja susijusių duomenų rinkimas;

42.5.5. lėšų, skirtų specialistų tobulinimui, paskirstymas ir jų naudojimo kontrolės vykdymas,

42.5.6. specialistų tobulinimosi programų ir tobulinimosi įvykių duomenų apdorojimas,

42.5.7. statistinių ir ekonominių ataskaitų teikimas;

42.6. Asmenims suteiktų stacionarinių paslaugų, kompensuojamų iš PSDF biudžeto, apskaitos posistemis (SPAP). Šio posistemio funkcijos:

42.6.1. II ir III lygio stacionarinės pagalbos, slaugos ir palaikomojo gydymo, sanatorinio kurortinio gydymo, greitosios medicinos pagalbos paslaugų apskaitos tvarkymas ir su ja susijusių duomenų apdorojimas,

42.6.2. duomenų apie stacionarinių asmens sveikatos priežiūros paslaugų kainas rinkimas ir suteiktų stacionarinių asmens sveikatos priežiūros paslaugų ataskaitų pateikimas ASPĮ,

42.6.3. PSDF biudžeto lėšų, skirtų stacionarinėms asmens sveikatos priežiūros paslaugoms, paskirstymas ir jų panaudojimo kontrolės vykdymas,

42.6.4. statistinių ir ekonominių ataskaitų teikimas;

42.7. Asmenims suteiktų ambulatorinių paslaugų, kompensuojamų iš PSDF biudžeto, apskaitos posistemis (APAP). Šio posistemio funkcijos:

42.7.1. pirminės sveikatos priežiūros, II ir III lygio ambulatorinės konsultacinės pagalbos paslaugų apskaitos tvarkymas ir su ja susijusių duomenų apdorojimas,

42.7.2. duomenų apie ambulatorinių asmens sveikatos priežiūros paslaugų kainas rinkimas ir suteiktų ambulatorinių asmens sveikatos priežiūros paslaugų ataskaitų pateikimas ASPĮ,

42.7.3. PSDF biudžeto lėšų, skirtų ambulatorinėms asmens sveikatos priežiūros paslaugoms, paskirstymas ir jų panaudojimo kontrolės vykdymas,

42.7.4. statistinių ir ekonominių ataskaitų teikimas;

42.8. Medicininės reabilitacijos ir sanatorinio (antirecidyvinio) gydymo administravimo posistemis (RSAP). Šio posistemio funkcijos:

42.8.1. medicininės reabilitacijos ir sanatorinio (antirecidyvinio) gydymo paslaugų apskaitos tvarkymas ir su ja susijusių duomenų apdorojimas,

42.8.2. duomenų apie medicininės reabilitacijos ir sanatorinio (antirecidyvinio) gydymo paslaugų kainas rinkimas ir suteiktų medicininės reabilitacijos ir sanatorinio (antirecidyvinio) gydymo paslaugų ataskaitų teikimas ASPĮ,

42.8.3. PSDF biudžeto lėšų, skirtų medicininės reabilitacijos ir sanatorinio (antirecidyvinio) gydymo paslaugoms, paskirstymas ir jų panaudojimo kontrolės užtikrinimas,

42.8.4. statistinių ir ekonominių ataskaitų teikimas;

42.9. Prisirašymo prie pirminės sveikatos priežiūros įstaigų posistemis (PRAP). Šio posistemio funkcijos:

42.9.1. draudžiamųjų prisirašymo prie pirminės asmens sveikatos įstaigų ir psichikos sveikatos centrų kontrolės vykdymas,

42.9.2. PSDF biudžeto lėšų, skirtų ambulatorinėms asmens sveikatos priežiūros paslaugoms, paskirstymas ir jų panaudojimo kontrolės vykdymas,

42.9.3. statistinių ir ekonominių ataskaitų teikimas;

42.10. Informacijos teikimo valstybės institucijoms posistemis (INVS). Šio posistemio funkcijos:

42.10.1. valstybės institucijų užklausų vykdymas,

42.10.2. ataskaitų pagal valstybės institucijų užklausas teikimas;

42.11. „Sveidros“ administravimo ir „Sveidros“ naudotojų apskaitos posistemis. Šio posistemio funkcijos:

42.11.1. „Sveidros“ naudotojų apskaitos tvarkymas,

42.11.2. duomenų apie „Sveidros“ naudotojams suteiktas duomenų prieigos teises įrašymas,

42.11.3. duomenų apie „Sveidros“ naudotojų vykdytas užklausas rinkimas,

42.11.4. „Sveidros“ klasifikatorių ir žinynų duomenų įrašymas,

42.11.5. „Sveidros“ naudotojų teisių valdymo kontrolės vykdymas,

42.11.6. statistinių ir ekonominių ataskaitų teikimas;

42.12. Duomenų analizės ir visuomenės informavimo posistemis. Šio posistemio funkcijos:

42.12.1. „Sveidros“ duomenų bazių informacijos rinkimas (archyvo kaupimas ir tvarkymas),

42.12.2. duomenų analizės pagal iš anksto nustatytus rodiklius atlikimas,

42.12.3. duomenų analizės atlikimas įvairiais pjūviais, naudojant programines analizės priemones,

42.12.4. analitinių ir statistinių ataskaitų teikimas,

42.12.5. viešos statistinės informacijos teikimas;

42.13. Greitosios medicinos pagalbos paslaugų apskaitos posistemis (GPSM). Šio posistemio funkcijos:

42.13.1. greitosios medicinos pagalbos iškvietimų duomenų rinkimas,

42.13.2. greitosios medicinos pagalbos iškvietimo įvykdymo rezultatų skaičiavimas,

42.13.3. statistinių ir ekonominių ataskaitų teikimas;

42.14. Viešųjų elektroninių paslaugų asmenims teikimo posistemis (šios paslaugos teikiamos Elektroninių valdžios vartų portale adresu http://www.epaslaugos.lt). Šio posistemio funkcijos:

42.14.1. duomenų apie ASPĮ suteiktas asmens sveikatos priežiūros paslaugas teikimas šias paslaugas gavusiems asmenims, taip pat duomenų apie prisirašymą prie pirminės sveikatos priežiūros įstaigos teikimas šios informacijos pageidaujantiems asmenims;

42.14.2. duomenų apie išrašytus kompensuojamuosius vaistus teikimas asmenims, kuriems šie vaistai buvo išrašyti;

42.14.3. prašymų formų ir informacijos apie ESDK kortelių išdavimą / panaikinimą teikimas šių formų ir šios informacijos pageidaujantiems asmenims.

V SKYRIUS

DUOMENŲ TEIKIMO IR NAUDOJIMO TVARKA

43. „Sveidros“ duomenys turi būti tikslūs ir nuolat atnaujinami (jei to reikia duomenims apdoroti). Netikslūs ar neišsamūs duomenys turi būti tikslinami, taisomi, papildomi, sunaikinami arba jų tvarkymas turi būti sustabdomas. Neteisingų, neišsamių, netikslių duomenų tvarkymo detali procedūra „Sveidros“ duomenų bazėse nustatoma „Sveidros“ valdytojo tvirtinamuose „Sveidros“ duomenų saugos nuostatuose, „Sveidros“ saugaus elektroninių duomenų tvarkymo taisyklėse ir kituose teisės aktuose, reglamentuojančiuose saugų „Sveidros“ duomenų tvarkymą.

44. „Sveidros“ duomenys teikiami neatlygintinai.

45. „Sveidros“ tvarkomi asmens ir ypatingi asmens duomenys teikiami Lietuvos Respublikos asmens duomenų teisinės apsaugos įstatymo nustatytais atvejais pagal duomenų valdytojo ir duomenų gavėjo sudarytą asmens duomenų teikimo sutartį (daugkartinio teikimo atveju) arba duomenų gavėjo prašymą (vienkartinio teikimo atveju). Sutartyje turi būti nurodytas asmens duomenų naudojimo tikslas, jų teikimo ir gavimo teisinis pagrindas, sąlygos, tvarka bei šių duomenų apimtis. Prašyme turi būti nurodytas asmens duomenų naudojimo tikslas, jų teikimo ir gavimo teisinis pagrindas bei prašomų pateikti asmens duomenų apimtis. Jei asmens duomenys tvarkomi automatiniu būdu ir taikomos tinkamos priemonės duomenų saugumui užtikrinti, teikiant asmens duomenis pagal duomenų valdytojo ir duomenų gavėjo sudarytą sutartį prioritetu turi būti laikomas automatinis duomenų teikimas, o teikiant asmens duomenis pagal duomenų gavėjo prašymą – duomenų teikimas elektroninio ryšio priemonėmis.

46. Teikiant asmens ir ypatingus asmens duomenis (toliau – asmens duomenys) automatiniu būdu, sutartyje turi būti nustatytos techninės duomenų teikimo sąlygos. Šiose sąlygose nurodoma:

46.1. asmens duomenų šaltinis („Sveidros“ posistemis / posistemiai);

46.2. asmens duomenų teikimo periodiškumas;

46.3. reikalavimas asmens duomenis teikti šifruotu ryšio kanalu, naudojant VPN (angl. Virtual private network) technologijas. „Sveidros“ valdytojas / tvarkytojai ir „Sveidros“ duomenų gavėjai užtikrina tokio kanalo sukūrimą savo tinkle;

46.4. asmens duomenų teikimo formatas (tinklinė sąsaja, „Sveidros“ posistemis INVS ar kt.);

46.5. techniniai duomenų teikimo sprendimai (jei reikia);

46.6. reikalavimas (taikomas asmens duomenų gavėjui) registruoti visus sutrikimus, susijusius su duomenų gavimu, „Sveidros“ valdytojo Pagalbos tarnybos informacinėje sistemoje (http://itpagalba.vlk.lt), o šios sistemos sutrikimų atveju – elektroniniu paštu (itpagalba@vlk.lt);

46.7. teikiamų asmens duomenų apimtis;

46.8. jei „Sveidros“ valdytojo naudojamų duomenų turinys ir (ar) forma neatitinka „Sveidros“ duomenų gavėjo poreikių, – galimi duomenų teikimo būdai ir sąlygos;

46.9. „Sveidros“ valdytojo / tvarkytojo ir „Sveidros“ duomenų gavėjo atsakingųjų asmenų kontaktiniai duomenys (vardas, pavardė, telefono numeris, elektroninio pašto adresas).

47. „Sveidros“ duomenų gavėjai atsako už gaunamų duomenų saugą teisės aktų nustatyta tvarka.

48. Teikiant „Sveidros“ duomenis pagal vienkartinį prašymą, duomenų teikimo sąlygos ir duomenų apimtis turi būti suderinti su „Sveidros“ duomenų valdymo įgaliotiniu ir (ar) „Sveidros“ saugos įgaliotiniu.

49. Iš „Sveidros“ gauti duomenys negali būti keičiami, juos naudojant privaloma nurodyti jų šaltinį. Tretiesiems asmenims, turintiems teisę gauti „Sveidros“ duomenis, šie duomenys gali būti teikiami tik tokiu tikslu, tokia apimtimi ir tokiu būdu, kokie buvo numatyti prieš juos gaunant, ir tik tuo atveju, jei duomenų teikimas tretiesiems asmenims buvo nurodytas duomenų teikimo prašyme arba sutartyje.

50. „Sveidros“ informacija yra vieša ir Lietuvos Respublikos įstatymų, Europos Sąjungos teisės aktų ir (arba) kituose teisės aktuose nustatyta tvarka teikiama institucijoms ir kitiems juridiniams ir fiziniams asmenims. Fizinių asmenų asmens ir ypatingi asmens duomenys teikiami vadovaujantis Lietuvos Respublikos asmens duomenų teisinės apsaugos įstatymu, Lietuvos Respublikos pacientų teisių ir žalos sveikatai atlyginimo įstatymu, Lietuvos Respublikos valstybės informacinių išteklių valdymo įstatymu bei kitais teisės aktais reglamentuojančiais asmens ir ypatingų asmens duomenų teikimą fiziniams ir juridiniams asmenims.

51. „Sveidros“ duomenys Europos Sąjungos valstybių (narių) ir (ar) Europos ekonominės erdvės valstybių, trečiųjų šalių fiziniams ir juridiniams asmenims, juridinio asmens statuso neturintiems subjektams, jų filialams ir atstovybėms teikiami Lietuvos Respublikos valstybės informacinių išteklių valdymo įstatymo nustatyta tvarka, o asmens bei ypatingi asmens duomenys – ir Lietuvos Respublikos asmens duomenų teisinės apsaugos įstatymo nustatyta tvarka.

52. Visi „Sveidros“ duomenų gavėjai, įskaitant registrų ar kitų valstybės informacinių sistemų tvarkytojus, duomenų teikėjai ir fiziniai asmenys, kurių asmens duomenys tvarkomi „Sveidroje“, turi teisę reikalauti, kad būtų ištaisyti neteisingi, neišsamūs, netikslūs duomenys. Tokiu atveju „Sveidros“ valdytojas ir (ar) tvarkytojas privalo per 5 darbo dienas nuo reikalavimo ir dokumentų, patvirtinančių reikalavime pateiktus faktus, gavimo dienos ištaisyti nurodytus netikslumus ir nedelsiant raštu, elektroniniu paštu ar telefonu informuoti apie tai reikalavimą pateikusį asmenį ar įgaliotąjį atstovą bei užtikrinti, kad „Sveidros“ duomenų gavėjai, kuriems buvo pateikti neteisingi, netikslūs, neišsamūs duomenys, būtų nedelsiant informuoti apie ištaisytus netikslumus.

VI SKYRIUS

DUOMENŲ SAUGA

53. „Sveidros“ duomenų saugą nustato „Sveidros“ duomenų saugos nuostatai ir kiti saugos politikos įgyvendinamieji dokumentai, rengiami, derinami ir tvirtinami Lietuvos Respublikos Vyriausybės nustatyta tvarka.

54. Už „Sveidros“ duomenų saugą pagal kompetenciją atsako „Sveidros“ valdytojas ir „Sveidros“ tvarkytojai.

55. „Sveidros“ naudotojai privalo saugoti asmens duomenų paslaptį, jeigu šie asmens duomenys neskirti skelbti viešai. Šie asmenys privalo pasirašyti pasižadėjimus, kad saugos asmens duomenis ir nepažeis Lietuvos Respublikos asmens duomenų teisinės apsaugos įstatymo. Pareiga saugoti asmens duomenų paslaptį galioja ir pasitraukus iš valstybės tarnybos, perėjus dirbti į kitas pareigas, pasibaigus darbo ar sutartiniams santykiams.

56. Asmens duomenų saugumas užtikrinamas vadovaujantis Bendruoju duomenų apsaugos reglamentu bei Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, ir kitais asmens duomenų saugą užtikrinančiais teisės aktais.

Punkto pakeitimai:

Nr. 1K-213, 2019-10-09, paskelbta TAR 2019-10-10, i. k. 2019-16081

57. Tvarkant ir saugant „Sveidros“ duomenis turi būti įgyvendintos duomenų saugos organizacinės, programinės, techninės, patalpų apsaugos ir administracinės priemonės, skirtos „Sveidros“ duomenų konfidencialumui, prieinamumui teisėtiems tvarkytojams, vientisumui bei autentiškumui užtikrinti ir apsaugoti nuo atsitiktinio ar neteisėto sunaikinimo, naudojimo, atskleidimo, taip pat – nuo bet kokio kito neteisėto tvarkymo. Minėtos priemonės turi užtikrinti tokio lygio saugumą, kuris atitiktų saugotinų „Sveidros“ duomenų pobūdį. Šios priemonės, „Sveidros“ saugaus duomenų tvarkymo reikalavimai ir jų įgyvendinimas nustatomi „Sveidros“ duomenų saugos nuostatuose.

58. „Sveidros“ duomenys saugomi duomenų bazėse ne ilgiau nei to reikalauja duomenų tvarkymo tikslai. Kai duomenų tvarkymo tikslams „Sveidros“ duomenys tampa nebereikalingi, jie yra perkeliami į duomenų bazių archyvus (saugyklas):

58.1. bendrieji draudžiamųjų asmenų duomenys – praėjus 5 metams nuo finansinių atsiskaitymo metų;

58.2. duomenys apie asmens apdraustumą – praėjus 5 metams nuo finansinių atsiskaitymo metų;

58.3. darbingumo lygio, specialiųjų poreikių ar neįgalumo lygio nustatymo duomenys – praėjus 5 metams nuo finansinių atsiskaitymo metų;

58.4. ESDK duomenys – praėjus 5 metams nuo finansinių atsiskaitymo metų;

58.5. ASPĮ ir odontologinės priežiūros (pagalbos) įstaigų identifikaciniai duomenys – panaikinus licenciją, likviduojant įstaigą;

58.6. ASPĮ ir odontologinės priežiūros (pagalbos) įstaigų licencijos duomenys – panaikinus licenciją, likviduojant įstaigą;

58.7. vaistinių identifikaciniai duomenys – panaikinus licenciją, likviduojant įstaigą;

58.8. vaistinių licencijų duomenys – panaikinus licenciją, likviduojant įstaigą;

58.9. asmens sveikatos priežiūros, farmacijos ir odontologijos praktikos specialistų įdarbinimo duomenys – praėjus 5 metams nuo finansinių atsiskaitymo metų;

58.10. asmens sveikatos priežiūros, odontologijos praktikos ir farmacijos specialistų licencijų duomenys – praėjus 5 metams nuo finansinių atsiskaitymo metų;

58.11. asmens sveikatos priežiūros, odontologijos praktikos ir farmacijos specialistų spaudų duomenys – praėjus 5 metams nuo finansinių atsiskaitymo metų;

58.12. asmens sveikatos priežiūros ir odontologijos praktikos specialisto tapatybę patvirtinančių lipdukų, profesijos ir profesinės kvalifikacijos duomenys – praėjus 5 metams nuo finansinių atsiskaitymo metų;

58.13. asmens sveikatos priežiūros, odontologijos praktikos ir farmacijos specialistų tobulinimosi duomenys – praėjus 5 metams nuo finansinių atsiskaitymo metų;

58.14. asmens sveikatos priežiūros, odontologijos praktikos ir farmacijos specialistų tobulinimo programų duomenys – praėjus 5 metams nuo tobulinimosi programos galiojimo panaikinimo;

58.15. ASPĮ suteiktų asmens sveikatos priežiūros paslaugų apskaitos duomenys – praėjus 5 metams nuo finansinių atsiskaitymo metų;

58.16. KVP apskaitos duomenys – praėjus 5 metams nuo finansinių atsiskaitymo metų;

58.17. receptų apskaitos duomenys – praėjus 5 metams nuo finansinių atsiskaitymo metų;

58.18. kompensuojamųjų vaistų ir MPP kainyno duomenys – praėjus 5 metams nuo finansinių atsiskaitymo metų;

58.19. ortopedijos techninių priemonių duomenys – praėjus 5 metams nuo finansinių atsiskaitymo metų;

58.20. prisirašymo prie ASPĮ duomenys – praėjus 5 metams nuo finansinių atsiskaitymo metų;

58.21. TLK atsiskaitymo su ASPĮ, odontologinės priežiūros (pagalbos) įstaigomis ir vaistinėmis duomenys – praėjus 5 metams nuo finansinių atsiskaitymo metų;

58.22. „Sveidros“ duomenų tvarkymo procedūrų duomenys – praėjus 5 metams nuo finansinių atsiskaitymo metų.

59. „Sveidros“ duomenų bazių archyvuose duomenys saugomi 5 metus, vėliau jie nuasmeninami ir saugomi duomenų bazių archyvuose iki „Sveidros“ likvidavimo. Likviduojant „Sveidrą“ duomenų bazių archyvai sunaikinami arba perduodami valstybės archyvams Lietuvos Respublikos dokumentų ir archyvų įstatymo nustatyta tvarka.

VII SKYRIUS

FINANSAVIMAS

60. „Sveidros“ kūrimas, plėtra ir eksploatavimas finansuojami PSDF biudžeto lėšomis ir (ar) Europos Sąjungos struktūrinių fondų lėšomis.

VIII SKYRIUS

MODERNIZAVIMAS IR LIKVIDAVIMAS

61. „Sveidra“ modernizuojama arba likviduojama Lietuvos Respublikos valstybės informacinių išteklių valdymo įstatymo ir Valstybės informacinių sistemų steigimo, kūrimo, modernizavimo ir likvidavimo tvarkos aprašo, patvirtinto Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“, nustatyta tvarka.

62. Sprendimą dėl „Sveidros“ modernizavimo, techninių ir programinių priemonių kūrimo, plėtros priemonių įgyvendinimo ar likvidavimo priima „Sveidros“ valdytojas teisės aktų nustatyta tvarka.

63. Likviduojamos „Sveidros“ duomenys perduodami kitai informacinei sistemai arba sunaikinami, perduodami valstybės archyvams Lietuvos Respublikos dokumentų ir archyvų įstatymo nustatyta tvarka.

IX SKYRIUS

BAIGIAMOSIOS NUOSTATOS

64. „Sveidros“ valdytojas ir „Sveidros“ tvarkytojai įgyvendina duomenų subjekto teises, vadovaudamiesi Lietuvos Respublikos asmens duomenų apsaugos įstatymo bei kitų teisės aktų nustatyta tvarka.

65. „Sveidroje“ tvarkomi asmens duomenys negali būti teikiami be duomenų subjekto sutikimo, išskyrus atvejus, nurodytus Lietuvos Respublikos asmens duomenų teisinės apsaugos įstatyme.

66. Tvarkant ir teikiant „Sveidros“ duomenis, privalo būti užtikrinamos duomenų subjekto teisės Lietuvos Respublikos pacientų teisių ir žalos sveikatai atlyginimo įstatymo ir kitų teisės aktų nustatyta tvarka.

67. „Sveidros“ naudotojui suteiktų prieigos teisių lygmuo, parodantis jam prieinamų duomenų apimtį, nustatomas atsižvelgiant į „Sveidros“ naudotojo funkcijas, t. y. „Sveidros“ naudotojui gali būti prieinama tik tokia „Sveidros“ duomenų apimtis, kuri būtina jo funkcijoms vykdyti.

____________________

Pakeitimai:

1.

Valstybinė ligonių kasa prie Sveikatos apsaugos ministerijos, Įsakymas

Nr. 1K-352, 2015-12-07, paskelbta TAR 2015-12-07, i. k. 2015-19376

Dėl Privalomojo sveikatos draudimo informacinės sistemos „Sveidra“ nuostatų pakeitimo

2.

Valstybinė ligonių kasa prie Sveikatos apsaugos ministerijos, Įsakymas

Nr. 1K-213, 2019-10-09, paskelbta TAR 2019-10-10, i. k. 2019-16081

Dėl Valstybinės ligonių kasos prie Sveikatos apsaugos ministerijos direktoriaus 2000 m. spalio 26 d. tvirtinimo žyma patvirtintų privalomojo sveikatos draudimo informacinės sistemos „Sveidra“ nuostatų pakeitimo